**Loni Kaye Anderson** (født 5. august 1945) er en amerikansk skuespiller.

Hun er best kjent for rollen som Jennifer Marlowe i situasjonskomedien *WKRP in Cincinnati*. Hun har også portrettert skuespillerinnene Jayne Mansfield og Thelma Todd i de biografiske filmene *The Jayne Mansfield Story* (1980) og *White Hot: The Mysterious Murder of Thelma Todd* (1991).

Barndom
-------

Loni Kaye Anderson ble født 5. august 1945 i Saint Paul i Minnesota. Hun var datter av miljøkjemikeren Klaydon Carl «Andy» Anderson og modellen Maxine Hazel. Anderson vokste opp i forstaden til Roseville og ble uteksaminert ved Alexander Ramsey Senior High School. Hun studerte deretter ved University of Minnesota. I selvbiografien sin, *My Life in High Heels*, fortalte Anderson at hennes far opprinnelig ønsket å kalle henne Leiloni. Han ombestemte seg da han innså at dette kunne resultere i kallenavnet «Lay Loni» (norsk: «Ligg med Loni»), og navnet hennes ble derfor bare Loni.

Karriere
--------

Andersons mest kjente rolle er som den snarrådige resepsjonisten Jennifer Marlowe i situasjonskomedien *WKRP in Cincinnati*, som ble sendt på CBS fra 1978 til 1982. Hun fikk rollen etter at en av seriens produsenter så en plakat av henne i rød bikini, i en lignende posering som Farrah Fawcett. Ifølge seriens skaper, Hugh Wilson, hadde Anderson «en kropp som Jayne Mansfield og den generelle sexappellen til Marilyn Monroe». 

Anderson spilte deretter i komedien *Bensin i blodet* (1983), sammen med sin fremtidige ektemann Burt Reynolds, men denne floppet på kino. I 1993, kort tid etter skilsmissen fra Reynolds fikk hun en fast rolle i den siste sesongen av situasjonskomedien *Nurses*, som ble sendt på NBC. 

Anderson portretterte skuespillerinnen og sexsymbolet Jayne Mansfield i den biografiske filmen *The Jayne Mansfield Story* (1980). Arnold Schwarzenegger spilte rollen som Mansfields ektemann, Mickey Hargitay. Hun portretterte senere skuespillerinnen Thelma Todd i den biografiske filmen *White Hot: The Mysterious Murder of Thelma Todd* (1991). I 1984 spilte hun mot Lynda Carter, kjent som Wonder Woman, i TV-serien *Partners in Crime*.

Anderson spilte en rekke cameoroller i ulike TV-programmer på slutten av 1990- og begynnelsen av 2000-tallet. Disse inkluderer Hilda og Zelda Spellmans harry kusine i *Heksen Sabrina* og Vallery Irons' mor i *V.I.P.*. Selvbiografien hennes, *My Life in High Heels*, ble utgitt i 1997.

Privatliv
---------

Anderson har vært gift fire ganger. De første tre ekteskapene var med Bruce Hasselberg (1964–1966), Ross Bickell (1973–1981) og Burt Reynolds (1988–1993). Den 17. mai 2008 giftet hun seg med musikeren Bob Flick, en av grunnleggerne av folkebandet The Brothers Four. Paret møttes for første gang på en filmpremiere i Minneapolis i 1960, noen år etter at bandet til Flick hadde hatt en hit med låten «Greenfields». Anderson har datteren Deidra Hoffman fra sitt første ekteskap, og sønnen Quinton Anderson Reynolds som hun adopterte sammen med Burt Reynolds.

Anderson har vært talskvinne for National Lung Health Education Program sin kampanje for å øke kunnskapen om kronisk obstruktiv lungesykdom.

Filmografi (utvalg)
-------------------

* 

* 1980 – *The Jayne Mansfield Story*

Priser og nominasjoner
----------------------

* 1980: Nominert: Golden Globe: Beste TV-skuespillerinne – Musikal eller komedie, *WKRP in Cincinnati*.
* 1980: Nominert: Emmy: Beste kvinnelige birolle i en komi-, varieté- eller musikalserie, *WKRP in Cincinnati*.
* 1981: Nominert: Golden Globe: Beste TV-skuespillerinne – Musikal eller komedie, *WKRP in Cincinnati*.
* 1981: Nominert: Emmy: Beste kvinnelige birolle i en komi-, varieté- eller musikalserie, *WKRP in Cincinnati*.
* 1982: Nominert: Golden Globe: Beste TV-skuespillerinne – Musikal eller komedie, *WKRP in Cincinnati*.
* 1984: Nominert: Golden Raspberry Award: Verste nye stjerne, *Bensin i blodet*.
* 1984: Nominert: Golden Raspberry Award: Verste skuespillerinne, *Bensin i blodet*.

Referanser
----------

1. ↑   GeneaStar, GeneaStar person-ID andersonlon[Hentet fra Wikidata]
2. ↑   Discogs, Discogs artist-ID 2255443, besøkt 9. oktober 2017[Hentet fra Wikidata]
3. ↑  «Loni Anderson Biography (1945?-)». Filmreference.com.
4. ↑  
«Loni Anderson marries folk singer Bob Flick 15 years after divorce from Burt Reynolds». *Star Tribune*. 18. mai 2008.
5. ↑  «Loni Anderson». *Biography.Com*. Arkivert fra originalen 5. september 2012. Besøkt 15. juli 2012.
6. ↑  Dougherty, Margot (16. mai 1988). «Burt & Loni's Wedding Album». *People*. Time Inc. Arkivert fra originalen 10. februar 2013. Besøkt 15. juli 2012.
7. ↑  Schindehette, Susan (13. september 1993). «What a Mess!». *People*. Time Inc. Arkivert fra originalen 4. november 2015. Besøkt 15. juli 2012.
8. ↑  Deidre Hall's Miracle Arkivert 3. desember 2005 hos Wayback Machine. The American Surrogacy Center, Inc. 1996.
9. ↑  «Burt and Loni, and baby makes glee», *The Philadelphia Inquirer*, 3. september 1988
10. ↑  «Loni Anderson interview by Chet Cooper and Gillian Friedman, MD». Ability Magazine.

Eksterne lenker
---------------

* (en) Loni Anderson på Internet Movie Database Rediger på Wikidata

* (sv) Loni Anderson i Svensk Filmdatabas Rediger på Wikidata

* (da) Loni Anderson på Filmdatabasen Rediger på Wikidata

* (da) Loni Anderson på Scope Rediger på Wikidata

* (fr) Loni Anderson på Allociné Rediger på Wikidata

* (en) Loni Anderson på AllMovie Rediger på Wikidata

* (en) Loni Anderson hos Turner Classic Movies Rediger på Wikidata

* (en) Loni Anderson hos Rotten Tomatoes Rediger på Wikidata

* (en) Loni Anderson hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE **·** Discogs
 |